Latin

Latin (latīnum, u lingua latīna) a linga base-moda, peso de rama Italia de Indo-Europa linga.  
De Roma Repubika fini (AK 75), Antika Latin i de ave medi sama Latin Base-Moda, ke e de-i uti en sento-ano AK uno-ranko an a linga kapo de Inperi Roma. Latin Fini a linga note de sento-ano san-ranko; Latin Popula, figura komun si, i develo en sento-ano 6- go 9-ranko en-go Romansa Linga. Latin Senta-Ano a litera linga de sento 9-ranko go Gen-Nati, ke uti a Latin Gen-Nati. Latin a linga de media inta-paisa, sekola-labora, an siensa en tila fara en sento-ano 18-ranko, en tenpo ke linga popula (en-i kon Romansa linga) i supa-toma a si. Latin Santi-Kasa i kipa sama linga kapo de Santi Sede an Roma Rite de Katolika Santi-Kasa.
Category:Linga
Category:Antika Roma
Category:Italika linga